Issa, bħal waħda mbeżżgħa, issa f'widnejk issamma' timxilek mejta, mejta, għana ta' lilewwa ġdida, issa toħroġ bil-ġirja ' imbagħ'd tinfexxlek f'bikja bħal ma għasfur minn bejta; u tisma' bħal tnehida; tisma' bħal mita 'l baħar jibda max-xtut iniegħi, bħal mita r-riħ fix-xitwa ivenven qalh il-friegħi Noħlom: ma' ġenbi ċipress għoli f'għalqa jissamma/, siġar oħra l-hinn jissemmgħu, jiskanta l-qamar fuq il-baħar ħiemed, u inti tgħanni. Nieżla mill-kwiekeb donnha l-għanja msaħħra, minn għalqa għal ofira titfawwar u tgelgel, tiżreġ bħal vleġeġ bojjod fl-art imdallma, w-int tgħanni dejjem. Ħolmi bħall-fjuri u int qiesek in-naħla; f'moħħi għanjietek iżżiġġ u tinħeba… u jien nissamma'… imbagħad nitlifha fid-dawl ta' qamar. Irħama bajda fil-għoli mibnija leħnek, imbagħad bħal dmugħ fuq ward il-hena, issa nar ħeġġa, issa bħas-silġ, imbagħad… il-jum ibexbex. (') Lill-Professur Cuschiċri, li kiteb ''Il-kelma maltija'',